Μίτσελ (ποδοσφαιριστής)

Ο Χοσέ Μιγκέλ Γκονθάλεθ Μαρτίν ντελ Κάμπο, ευρέως γνωστός ως Μίτσελ, (ισπανικά: José Miguel González Martín del Campo, 23 Μαρτίου 1963) είναι Ισπανός πρώην ποδοσφαιριστής και νυν προπονητής της Αλ Καντισίγια.

Ως ποδοσφαιριστής αγωνιζόταν στη θέση του δεξιού μέσου και ήταν γνωστός για τις ικανότητές του με την μπάλα στα πόδια, καθώς και για την εκτελεστική του δεινότητα.Real Madrid biography   Το μεγαλύτερο μέρος της ποδοσφαιρικής του καριέρας (λίγο παραπάνω από μια δεκαετία) το πέρασε στη Ρεάλ Μαδρίτης, απολαμβάνοντας μεγάλη επιτυχία σε ατομικό και ομαδικό επίπεδο, μεταξύ άλλων έχει κατακτήσει έξι πρωταθλήματα Ισπανίας και δύο κύπελλα ΟΥΕΦΑ.  Επίσης, ήταν διεθνής και με την εθνική ομάδα της Ισπανίας και έχει αγωνιστεί και σε δύο Παγκόσμια Κύπελλα.

Ως προπονητής έχει περάσει από 6 ομάδες (Σεβίλλη, Χετάφε κλπ), μετρώντας 2 πρωταθλήματα και ένα κύπελλο, όλα με τον Ολυμπιακό.

Όταν σταμάτησε το ποδόσφαιρο, εργάστηκε ως τηλεοπτικός σχολιαστής του καναλιού RTVE και ως αρθρογράφος για την Marca.

Βιογραφία

 Πρώτα χρόνια 
Ο Μίτσελ είναι γιος ποδοσφαιριστή, ο οποίος αναγκάστηκε να παρατήσει το ποδόσφαιρο στα 27 του λόγω τροχαίου ατυχήματος.Woop.gr, Η «διαδρομή» του Μίτσελ!  Γιος πρώην ποδοσφαιριστή που σταμάτησε στα 27 του χρόνια λόγω αυτοκινητιστικού ατυχήματος [...] - Ανακτήθηκε 17.12.2014 Στην ηλικία των 13, ξεκίνησε να παίζει ποδόσφαιρο στις ακαδημίες της Ρεάλ Μαδρίτης,Real Madrid fans biography   στις οποίες γρήγορα ξεχώρισε λόγω της τεχνικής και της φυσικής του κατάστασης, με αποτέλεσμα να προωθηθεί μέσα σε λίγα χρόνια, στην πρώτη ομάδα. Η αγαπημένη του θέση ήταν αυτή του δεξιού ακραίου επιθετικού, αλλά αγωνίστηκε και ως μέσος, όποτε χρειάστηκε.

Ρεάλ Μαδρίτης 
Έκανε την πρώτη του εμφάνιση με την πρώτη ομάδα, στις 10 Απριλίου 1982, με αντίπαλο τη Κλουμπ Ντεπορτίβο Καστεγιόν, σε έναν αγώνα, όπου σημείωσε και γκολ (το τελικό σκορ ήταν 1-2, υπέρ της Ρεάλ).SharkScores.com, CD Castellon 1 - 2 Real Madrid - Ανακτήθηκε 27/09/2014 Στη Ρεάλ Μαδρίτης παρέμεινε για 14 ολόκληρα χρόνια. Μόνο τη χρονιά 1989, ο Μίτσελ, είχε δηλώσει πως θα έπαιρνε μεταγραφή στην Ιταλία, αλλά η μετακίνησή του δεν ολοκληρώθηκε ποτέ.

1984-85
Επίσημα ανέβηκε στην πρώτη ομάδα της Ρεάλ Μαδρίτης τη σεζόν 1984-85, όπου σχεδόν σε όλους τους αγώνες έπαιξε βασικός.BDFutbol.com - Ανακτήθηκε 27.09.2014 Η πρώτη του εμφάνιση, ως επίσημο μέλος της πρώτης ομάδας, έγινε στις 2 Σεπτεμβρίου 1984, στο μεγάλο ισπανικό ντέρμπι, Ρεαλ Μαδρίτης Μπαρτσελόνα, στο οποίο η Ρεάλ έχασε 0-3, στο γήπεδό της.BDFutbol.com, Real Madrid 0 3 Barcelona - Ανακτήθηκε 27.09.2014 Ενώ η πρώτη του ευρωπαϊκή εμφάνιση έγινε σε έναν αγώνα κυπέλλου ΟΥΕΦΑ, κόντρα στην Ίνσμπρουκ, ο οποίος έληξε 5-0, υπέρ της Ρεάλ Μαδρίτης, ο Μίτσελ μάλιστα πέτυχε και γκολ, στο τρίτο λεπτό της αναμέτρησης.BDFutbol.com, Real Madrid  5  0 Innsbruck - Ανακτήθηκε 27.09.2014 Η χρονιά αυτή τελείωσε επιτυχημένα καθώς η Ρεάλ Μαδρίτης πανηγύρισε, μετά από καιρό, κάποια ευρωπαϊκή επιτυχία, κατακτώντας το κύπελλο ΟΥΕΦΑ.UEFA.com, 1984/85: Madrid awake from European slumber - Ανακτήθηκε 27.09.2014 Ο Μίτσελ στον διπλό τελικό που είχε γίνει, κόντρα στη Βιντεότον ΦΚ, είχε πετύχει και γκολ (τελικό σκορ 0-3, υπέρ της Ρεάλ στον πρώτο αγώνα). UEFA.com, Videoton 0 3 Real Madrid - Ανακτήθηκε 27.09.2014 Στον δεύτερο αγώνα η Ρεάλ είχε χάσει 0-1.BDFutbol.com, Real Madrid 0  1 Videoton - Ανακτήθηκε 27.09.2014 Τέλος, η Ρεάλ Μαδρίτης, είχε πανηγυρίσει και το Κύπελλο Ισπανικής Λίγκας, μια βραχύχρονη διοργάνωση που έγινε μόλις 4 φορές.Spain - List of League Cup Finals στο RSSSF.com Στον τελικό η Ρεάλ αντιμετώπισε την Ατλέτικο Μαδρίτης, κερδίζοντάς την 2-0, ο Μίτσελ είχε σημειώσει γκολ και σε αυτόν τον τελικό.BDFutbol.com, Real Madrid 2  0  Atletico de Madrid - Ανακτήθηκε 27.09.2014

1985-86
Στην επόμενη χρονιά έπαιξε, σχεδόν, και πάλι σε όλα τα παιχνίδια βασικός.BDFutbol.com Ενώ εκείνη τη χρονιά πέτυχε και ένα χατ τρικ, κόντρα στη Βαλένθια, το τελικό σκορ ήταν 5-0.BDFutbol.com, Real Madrid 5  0  Valencia - Ανακτήθηκε 27.09.2014 Εκείνη τη χρονιά ο Μίτσελ πανηγύρισε για δεύτερη συνεχόμενη χρονιά το κύπελλο ΟΥΕΦΑ, αλλά και το πρωτάθλημα Ισπανίας.

1986-87
Τη σεζόν αυτή ο Μίτσελ, ήταν ξανά βασικό στέλεχος της Ρεαλ, μάλιστα, αυτή τη σεζόν, δεν έχασε ούτε έναν αγώνα.BDFutbol.com, Squad of Real Madrid 1986-87  - Ανακτήθηκε 28.09.2014 Τη σεζόν αυτή έκανε και το ντεμπούτο του στο Κύπελλο Πρωταθλητριών —το μεταγενέστερο Τσάμπιονς Λιγκ. Η Ρεάλ είχε χάσει στον πρώτο αγώνα από την ελβετική Γιανγκ Μπόις με 1-0, στον δεύτερο αγώνα είχε νικήσει 5-0.UEFA.com, Matches Παρόλα αυτά η Ρεάλ τερμάτισε πρώτη στην Πριμέρα Ντιβιζιόν και κατέκτησε το πρωτάθλημα.Ethnos.gr, H «χρυσή Βίβλος» της Πριμέρα Ντιβιζιόν - Ανακτήθηκε 28.09.2014

1987-88
Και τη σεζόν αυτή ο Μίτσελ ήταν βασικός.BDFutbol.com, Tracing Τη σεζόν αυτή η Ρεάλ συμμετείχε ξανά στο Κύπελλο Πρωταθλητριών. Ο Μίτσελ πέτυχε και το πρώτο του γκολ στον θεσμό, εναντίον της Νάπολι, με πέναλτι, σε έναν αγώνα που είχε λήξει 2-0, στην Ισπανία.BDFutbol.com, Real Madrid 2   0 Napoli Στο τέλος της χρονιάς ο Μίτσελ πανηγύρισε ξανά το πρωτάθλημα στην Ισπανία. Αυτή η σεζόν ήταν και η πιο παραγωγική για τον Μίτσελ, καθώς πέτυχε 14 γκολ.BDFutbol.com,  Michel: José Miguel González Martín Del Campo Ενώ βγήκε και πρώτος σκόρερ της διοργάνωσης Κύπελλο Πρωταθλητριών, με 4 γκολ, μαζί με άλλους 6 ποδοσφαιριστές.UEFA.com, Statistics Εκείνη τη χρονιά είχε και μια άσχημη εμπειρία: του έριξαν στο πρόσωπο ένα μπουκάλι, από τις κερκίδες.Woop.gr, Η «διαδρομή» του Μίτσελ   Χαρακτηριστική στιγμή της καριέρας που δεν ξεχνιέται εύκολα για τον ίδιο, ήταν το 1988, όταν δέχτηκε μπουκάλι στο πρόσωπο από την κερκίδα και ενώ βρισκόταν στον αγωνιστικό χώρο. Αν μη τι άλλο, δυσάρεστη εμπειρία... - Ανακτήθηκε 17.12.2014

1988-89
Και αυτή τη σεζόν, ο Μίτσελ, ήταν βασικός στέλεχος της Ρεάλ Μαδρίτης.BDFutbol.com, Tracing (1988-89)  - Ανακτήθηκε 28.09.2014 Συμπαίκτης του Μίτσελ εκείνη τη σεζόν ήταν ο σπουδαίος Γερμανός ποδοσφαιριστής Μπερντ Σούστερ, ο οποίος ανήκει στο γκρουπ των ποδοσφαιριστών που μετακινήθηκαν από Μπαρτσελόνα σε Ρεαλ Μαδρίτης και το αντίθετο.SportsMole.com, Five players that have crossed the Real Madrid-Barcelona divide - Ανακτήθηκε 28.09.2014 Τη χρονιά εκείνη η Ρεάλ, ωστόσο, τα πήγε καλά στις εγχώριες διοργανώσεις, με τον Μίτσελ να πανηγυρίζει 3 φορές: Πρωτάθλημα Ισπανίας, Κύπελλο ΙσπανίαςSpain - List of Cup Finals, στο RSSSF.com και Σούπερκαπ Ισπανίας.Spain - List of Super Cup Finals στο RSSSF.com

1989-90
Και αυτή τη σεζόν, ο Μίτσελ, ήταν βασικό στέλεχος της Ρεάλ Μαδρίτης. Πέτυχε δύο τέρματα στο Κύπελλο Πρωταθλητριών, εναντίον της Σπόρα Λούξεμπουργκ, ξεπερνώντας με συνολικό σκορ 9-0 το εμπόδιό της η Ρεάλ, όμως στον επόμενο γύρο (φάση των 16) αποκλείστηκε από τη ΑΚ Μίλαν με συνολικό σκορ 3-0.Transfermarkt.co.uk, Detailed line data - Ανακτήθηκε 29.09.2014 Παρόλα αυτά, ο Μίτσελ, πανηγύρισε με τη Ρεάλ το πρωτάθλημα Ισπανίας για πέμπτη συνεχόμενη χρονιά, καταρρίπτοντας το δικός της ρεκόρ, που είχε κάνει το 1960, κατακτώντας τότε πέντε συνεχόμενα πρωταθλήματα, με τη μεγάλη ομάδα των Πούσκας, Ντι Στέφανο κλπ.

1990-91
Τη χρονιά αυτή ο Μίτσελ δεν πανηγύρισε το πρωτάθλημα, με τη Ρεάλ, καθότι, πρωταθλήτρια, αναδείχθηκε η Μπαρτσελόνα. Εντούτοις, χωρίς τίτλο δεν έμεινε ούτε αυτή τη χρονιά: τον Δεκέμβριο, κατέκτησε το Σούπερκαπ Ισπανίας, κόντρα στη μεγάλη αντίπαλο, Μπαρτσελόνα. Μάλιστα, ο Μίτσελ, σκόραρε στον πρώτο από τους δύο τελικούς, δίνοντας τη νίκη στη Ρεάλ με 1-0, μέσα στο Καμπ Νου. Ο άλλος ο αγώνας έληξε 4-1 υπέρ της Ρεάλ.Supercup 1990 στο RSSSF.com Παραπέρα και πιο συγκεκριμένα στις ευρωπαϊκές διοργανώσεις, η Ρεάλ, κατάφερε να φτάσει έως τη φάση των 8, όπου αποκλείστηκε από την Σπαρτάκ Μόσχας με συνολικό σκορ 3-1.Transfermarkt.co.uk, Detailed line data - Ανακτήθηκε 29.09.2014

1991-92
Η χρονιά αυτή δεν ήταν καλή για τη Ρεάλ, αφού δεν κατέκτησε κανέναν τίτλο. Μάλιστα, αποκλείστηκε από την Τορίνο με συνολικό σκορ 3-2, στη φάση των 4, στο κύπελλο ΟΥΕΦΑ.Transfermarkt.co.uk, Detailed line data - Ανακτήθηκε 29.09.2014 Ο Μίτσελ παρόλα αυτά, ήταν ξανά βασικό στέλεχος της ομάδας, χωρίς, μάλιστα, να χάσει ούτε έναν αγώνα.BDfutbol.com,  Tracing - Ανακτήθηκε 16.12.2014 Επίσης, πέτυχε και 11 γκολ.BDfutbol.com, Lineup - Ανακτήθηκε 16.12.2014

1992-93
Την περίοδο αυτή η Ρεάλ επέστρεψε στους τίτλους, κατακτώντας το Κύπελλο Ισπανίας. Στον τελικό αντιμετώπισε τη Ρεάλ Σαραγόσα και τη νικήσε 2-0, ο Μίτσελ αγωνίστηκε σε όλο τον τελικό.Linguasport.com, Copa del Ray 1992-1923 - Ανακτήθηκε 16.12.2014 Από την άλλη, η Ρεάλ, έχασε το πρωτάθλημα στην τελευταία αγωνιστική, καθώς έχασε 2-0 από την Τενερίφη,BDfutbol.com, Matches - Ανακτήθηκε 16.12.2014 και το κατάκτησε η Μπαρτσελόνα. Στο Κύπελλο ΟΥΕΦΑ, η Ρεάλ, αποκλείστηκε στη φάση των προημιτελικών, με συνολικό σκορ 5-4, από την Παρί Σεν Ζερμέν. Στον πρώτο αγώνα η Ρεάλ είχε κερδίσει στην έδρα της, με σκορ 3-1 την Παρί Σεν Ζερμέν, μάλιστα είχε πετύχει και γκολ ο Μίτσελ, με πέναλτι. Στη Γαλλία, όμως, ηττήθηκε με 4-1 και αποκλείστηκε από τη συνέχεια της διοργάνωσης.UEFA.com,   Real Madrid 3 - 1 Paris Ανακτήθηκε 16.12.2014UEFA.com, Paris 4 - 1 Real Madrid - Ανακτήθηκε 16.12.2014 Ο Μίτσελ και αυτή τη σεζόν, ήταν βασικό στέλεχος της ομάδας της Μαδρίτης,BDfutbol.COM, Tracing - Ανακτήθηκε 16.12.2014 πετυχαίνοντας, συνολικά, 2 γκολ.BDfutbol.com, Lineup - Ανακτήθηκε 16.12.2014

1993-94
Τη σεζόν αυτή η Ρεάλ πανηγύρισε ξανά τίτλο, ένα Σούπερκαπ, με αντίπαλο την Μπαρτσελόνα, με συνολικό σκορ (ήταν διπλός τελικός) 4-2.RSSSF.com, Spain - List of Super Cup Finals Στο πρωτάθλημα δεν μπόρεσε να διακριθεί, τερματίζοντας μάλιστα και στην τέταρτη θέση. Στο Κύπελλο Κυπελλούχων, αποκλείστηκε από την Παρί Σεν Ζερμέν, στα προημιτελικά της διοργάνωσης, με συνολικό σκορ 2-1.BDfutbol.com, Matches - Ανακτήθηκε 16.12.2014 Ο Μίτσελ, παρόλα αυτά, για άλλη μια χρονιά ήταν αναντικατάστατο μέλος της ομάδας του, κάνοντας 37 συμμετοχές σε 37 αγώνες και πετυχαίνοντας 11 γκολ.BDfutbol.com, Lineup - Ανακτήθηκε 16.12.2014

1994-95
Τη σεζόν αυτή η Ρεάλ κατέκτησε ξανά το πρωτάθλημα Ισπανίας. Ο Μίτσελ, όμως, δεν είχε πολλές συμμετοχές σε αυτό, καθώς είχε σοβαρό τραυματισμό στο γόνατο και έχασε όλη τη χρονιά.Red Planet.gr, (2013)  Μίτσελ: ένας ιππότης της "Βασίλισσας" στον Ολυμπιακό  «Κατά την διάρκεια της τελευταίας του σεζόν με τα χρώματα της Ρεάλ, ο Μίτσελ είχε ένα σοβαρό τραυματισμό στο γόνατο». - Ανακτήθηκε 16.12.2014 Στους λίγους αγώνες που συμμετείχε (13 συγκεκριμένα) είχε πετύχει 2 γκολ, ενώ δεν είχε χάσει ούτε έναν αγώνα.BDfutbol.com, Lineup - Ανακτήθηκε 17.12.2014

1995-96
Και αυτή τη σεζόν η Ρεάλ δεν πήρε τίποτα. Από την άλλη ο Μίτσελ, πιθανόν, επηρεασμένος από τον τραυματισμό του, έκανε λίγες συμμετοχές ως βασικός (8 συγκεκριμένα), παρόλο που ήταν λίγοι οι αγώνες πέτυχε 6 γκολ.BDfutbol.com, Lineup - Ανακτήθηκε 17.12.2014 Η σεζόν αυτή έχει άλλη σημασία για τον Μίτσελ, καθώς ήταν η τελευταία του με την ομάδα της Μαδρίτης, στην οποία συμμετείχε για 20 χρόνια, από διάφορες ομάδες της.

Απολογισμός
Ο Μίτσελ ανήκε στην ομάδα της Ρεάλ από το 1976, που ήταν 13 ετών. Κατόπιν, τις σεζόν 1981-1984 αγωνίστηκε στη Ρεάλ Β, πετυχαίνοντας 25 γκολ. Μετά ανέβηκε στην πρώτη ομάδα. Συνολικά, με την ομάδα της Ρεάλ Μαδρίτης, έκανε 554 συμμετοχές σε πρωτάθλημα και κύπελλο, πετυχαίνοντας, συνολικά 128 τέρματα. Ο Μίτσελ, θεωρείται μία από τις σπουδαιότερες ποδοσφαιρικές φυσιογνωμίες της ισπανικής ομάδας.Red Planet.gr, Μίτσελ: ένας ιππότης της "Βασίλισσας" στον Ολυμπιακό  Ως γνωστόν, ο Μίτσελ υπήρξε μια τεράστια ποδοσφαιρική φιγούρα της Ρεάλ Μαδρίτης [...] Από το 1981 μέχρι το 1984 αγωνίστηκε 108 φορές (25 γκολ) με την Ρεάλ Β [...] Συνολικά με την "Βασίλισσα" πραγματοποίησε 554 εμφανίσεις σε πρωτάθλημα και Copa del Rey πετυχαίνοντας 128 τέρματα, παραμένοντας κάτοικος "Σαντιάγκο Μπερναμπέου" για μια ολόκληρη εικοσαετία (1976-1996). - Ανακτήθηκε  17.12.2014Sport24.gr, Ο Μίτσελ σε 50 φωτογραφικά κλικ!  Ο Μίτσελ, ένας από τους μεγαλύτερους παίκτες στην ιστορία της Ρεάλ Μαδρίτης [...] - Ανακτήθηκε 17.12.2014 Κλείνοντας την καριέρα του στην Ισπανία ήταν πρώτος σε ασίστ στην ιστορία πρωταθλήματος με 147, ενώ παραμένει δεύτερος μετά το Λιονέλ Μέσι.

Κλουμπ Σελάγια
Το 1996 ο Μίτσελ άφησε την Ισπανία για το Μεξικό και την Κλουμπ Σελάγια. Εκεί παρέμεινε μόλις ένα χρόνο πετυχαίνοντας 9 γκολ σε 34 εμφανίσεις.

Προπονητική καριέρα
Πρώτα βήματα
Το 2005 έκανε την αρχή στην προπονητική του καριέρα με την πρόσληψή του από τη Ράγιο Βαγεκάνο· ενώ ένα χρόνο αργότερα ανέλαβε τη Β' ομάδα της Ρεάλ Μαδρίτης. Η ομάδα του όμως έπεσε κατηγορία και απολύθηκε.

Χετάφε
Στις 27 Απριλίου 2009 αντικατέστησε το Βίκτορ Μουνιόθ στον πάγκο της Χετάφε και κατάφερε να σώσει την ομάδα στον τελευταίο αγώνα της χρονιάς. Έτσι κέρδισε ένα συμβόλαιο δύο ετών, αλλά η συνεργασία λύθηκε, στο τέλος της σεζόν 2010-2011, παρόλο που ο Μίτσελ, κατάφερε ξανά να σώσει την ομάδα από τον υποβιβασμό.

Σεβίλλη
Ο Μίτσελ υπέγραψε με τη Σεβίλλη στις 6 Φεβρουαρίου 2012, στην οποία έμεινε λιγότερο από ένα χρόνο, καθώς στις 4 Φεβρουαρίου 2013 ανακοινώθηκε και επίσημα η πρόσληψή του από τον Ολυμπιακό Πειραιώς. 

Ολυμπιακός
2013
Ο Μίτσελ το ντεμπούτο του στον πάγκο του Ολυμπιακού, το έκανε στο εκτός έδρας παιχνίδι με τον Αστέρα Τρίπολης, στις 9 Φεβρουαρίου 2013, όπου ο Ολυμπιακός είχε κερδίσει 0-1, με γκολ στις καθυστερήσεις (από τον Μήτρογλου). Ενώ πετυχημένος και με το ίδιο σκορ ήταν ο πρώτος του αγώνας στο Κύπελλο Ελλάδος, κόντρα στον ΠΑΣ Γιάννινα (27 Φεβρουαρίου 2013). Από την άλλη, αποτυχημένο ήταν το ευρωπαϊκό ντεμπούτο του Μίτσελ, στις 14 Φεβρουαρίου του 2013, αφού ο Ολυμπιακός γνώρισε την ήττα κόντρα στη Λεβάντε με σκορ 3-0 στο πρώτο εκ των δύο παιχνιδιών που είχε δώσει στη φάση των 32 του Europa League. Ο Ολυμπιακός έχασε και στην έδρα του, και αποκλείστηκε.

Παρόλα αυτά, ο Μίτσελ εκείνη τη σεζόν κατέκτησε με τον Ολυμπιακό και το Πρωτάθλημα Ελλάδος και το Κύπελλο Ελλάδος, σε ένα τελικό κόντρα στον Αστέρα Τρίπολης με σκορ 3-1.

2013-2014
Ο Μίτσελ παρέμεινε στον πάγκο του Ολυμπιακού για όλη τη σεζόν 2013-14, κατακτώντας, αυτή τη φορά, μόνο το Πρωτάθλημα Ελλάδος. Ωστόσο, τη χρονιά αυτή έκανε και το ντεμπούτο του στο Τσάμπιονς Λιγκ, στις 17 Σεπτέμβρη του 2013, χάνοντας 1-4 από την Παρί Σεν Ζερμέν. Κατά τα άλλα, η σεζόν αυτή θεωρήθηκε επιτυχημένη, καθώς ο Ολυμπιακός έφθασε μέχρι τη φάση των 16 του θεσμού, όπου αντιμετώπισε τη Μάντσεστερ Γιουνάιτεντ, αφού προηγουμένως, στον όμιλό του, άφησε τρίτη την Μπενφίκα. Με την Μάντσεστερ κατάφερε να κερδίσει 2-0 στο γήπεδο του, αλλά με το 3-0, που έχασε στην Αγγλία, αποκλείστηκε.

2014
Την επόμενη σεζόν ο Ολυμπιακός αποφάσισε τη λήξη της συνεργασίας του με τον Μίτσελ, κατά τη διάρκεια της χειμερινής μεταγραφικής περιόδου. Αντικαταστάτης του Μίτσελ χρίστηκε ο Βίτορ Περέιρα. Παρόλα αυτά, μέχρι εκείνη τη στιγμή ο Ολυμπιακός ήταν πρώτος στη βαθμολογία του Πρωταθλήματος και τρίτος στον όμιλο του στο Τσάμπιονς Λιγκ. Στις 6η Ιανουαρίου 2015 αποχώρησε, κερδίζοντας 2 πρωταθλήματα (2013, 2014) και ένα κύπελο (2013), στη μέχρι τότε θητεία του στον Ολυμπιακό.

Μαρσέιγ
Στις 19 Αυγούστου του 2015, η Μαρσέιγ ανακοίνωσε την πρόσληψη του Μίτσελ. Στις 19/4/2016 έληξε εκτάκτως η συνεργασία του με την ομάδα της Μασσαλίας λόγω των συνεχόμενων κακών αποτελεσμάτων.

 Επιστροφή στον Ολυμπιακό 
2022

Μετά την απομάκρυνση του Κάρλος Κορμπεράν, ο Μίτσελ θεωρήθηκε από την διοίκηση του Ολυμπιακού ως ο καταλληλότερος αντικαταστάτης του. Έτσι, στις 20 Σεπτεμβρίου του 2022, μετά από 7 χρόνια, επέστρεψε στον Πειραιά, με την διοίκηση να του προσφέρει διετές συμβόλαιο με τους ερυθρόλευκους.

Στις 3 Απριλίου του 2023 ωστόσο, μια ημέρα μετά το παιχνίδι με τον Άρη Θεσσαλονίκης που κατάφερε να διατηρήσει την ισοπαλία κόντρα στα δυο γκολ του Ολυμπιακού, υπέβαλε την παραίτησή του από τα καθήκοντα του, καθώς δεν μπόρεσε να διαχειριστεί τον φόρτο και την πρόθεση της ομάδας να κατακτήσει το πρωτάθλημα, καθώς οι ελπίδες για την κατάκτηση είχαν στενέψει υπερβολικά.

Διεθνείς συμμετοχές
Ο Μίτσελ πραγματοποίησε το ντεμπούτο του στην Εθνική Ισπανίας στις 20 Νοεμβρίου του 1985 εναντίον της Εθνικής Αυστρίας. Συνολικά πραγματοποίησε 98 συμμετοχές με όλες τις Εθνικές Ισπανίας, εκ των οποίων οι 66 ήταν με την Εθνική Ανδρών πετυχαίνοντας 33 γκολ.

 Διεθνείς γκολ 
 #  Ημερομηνία  Χώρα  Αντίπαλος  Σκορ  Αποτέλεσμα  Διοργάνωση 1.  18 Δεκεμβρίου 1985  Ισπανία, Βαλένθια   20px Βουλγαρία  1–0  2–0  Φιλικό 2.  12 Νοεμβρίου 1986  Ισπανία, Σεβίλλη  20px Ρουμανία  1–0  1–0  Προκριματικά EURO 1988 3.  14 Οκτωβρίου 1987  Ισπανία, Σεβίλλη  20px Αυστρία  1–0  2–0  Προκριματικά EURO 1998 4.  18 Νοεμβρίου 1987  Ισπανία, Σεβίλλη  20px Αλβανία  3–0  5–0  Προκριματικά EURO 1998 5.  11 Ιουνίου 1988  Γερμανία, Ανόβερο   20px Δανία  0–1  2–3  EURO 1988 6.  14 Σεπτεμβρίου 1988  Ισπανία, Οβιέδο   20px Γιουγκοσλαβία  1–0  1–2  Φιλικό 7.  21 Δεκεμβρίου 1988  Ισπανία, Σεβίλλη  20px Βόρεια Ιρλανδία  3–0  4–0  Προκριματικά Mundial 1990 8.  22 Ιανουαρίου 1989  Μάλτα, Αττάρντ  20px Μάλτα  0–1  0–2  Προκριματικά Mundial 1990 9.  23 Μαρτίου 1989  Ισπανία, Σεβίλλη  20px Μάλτα  1–0  4–0  Προκριματικά Mundial 1990 10.  23 Μαρτίου 1989  Ισπανία, Σεβίλλη  20px Μάλτα   2–0  4–0  Προκριματικά Mundial 1990 11.  20 Σεπτεμβρίου 1989  Ισπανία, Κορούνια 20px Πολωνία  1–0  1–0  Φιλικό 12.  11 Νοεμβρίου 1989  Ουγγαρία, Βουδαπέστη  20px Ουγγαρία  0–2  2–2  Προκριματικά Mundial 1990 13.  13 Δεκεμβρίου 1989  Ισπανία, Τενερίφη  20px Ελβετία  1–0  2–1  Φιλικό 14.  17 Ιουνίου 1990  Ιταλία, Ούντινε  20px  Νότια Κορέα  1–0  3–1   Τελικά Mundial 1990 15.  17 Ιουνίου 1990  Ιταλία, Ούντινε  20px Νότια Κορέα  2–1  3–1  Τελικά Mundial 1990 16.  17 Ιουνίου 1990  Ιταλία, Ούντινε  20px Νότια Κορέα  3–1  3–1  Τελικά Mundial 1990 17.  21 Ιουνίου 1990  Ιταλία, Βερόνα  20px Βέλγιο   0–1  1–2  Τελικά Mundial 1990 18.  12 Σεπτεμβρίου 1990  Ισπανία, Γκιγιόν  20px Βραζιλία   3–0  3–0  Φιλικό 19.  13 Νοεμβρίου 1991  Ισπανία, Σεβίλλη  20px Τσεχοσλοβακία  2–1  2–1  Προκριματικά EURO 1992 20.  22 Απριλίου 1992  Ισπανία, Σεβίλλη  20px Αλβανία  1–0  3–0  Προκριματικά Mundial 1994 21.  22 Απριλίου 1992 Ισπανία, Σεβίλλη  20px Αλβανία  2–0  3–0  Προκριματικά Mundial 1994

 Τίτλοι 
Ως παίκτης
Ρεάλ Μαδρίτης
Πρωτάθλημα Ισπανία: 1985–86, 1986–87, 1987–88, 1988–89, 1989–90, 1994–95
 Κυπέλλο Ισπανίας : 1988–89, 1992–93
 Λιγκ Καπ(καταργήθηκε): 1984–85
 Σουπερ Καπ Ισπανίας: 1988, 1989, 1990, 1993
 Κύπελλο ΟΥΕΦΑ 1984–85, 1985–86
 Ιβηροαμερικάνικο Κύπελλο: 1994

Ως το προπονητής
Ολυμπιακός
 Πρωτάθλημα Ελλάδας: 2012–13, 2013–14
 Κύπελλο Ελλάδας: 2012-13

Ατομικά
 Ο παίκτης της χρονιάς, στην Πριμέρα Ντιβιζιόν: 1986
 Τοπ Σκόρερ Κύπελλο Πρωταθλητριών 1988
 Παγκόσμιο Κύπελλο 1990: Αργυρό Παπούτσι
 Χρυσή Μπάλα: 4η θέση

Στατιστικά με συλλόγους
 Σύλλογοι Πρωτάθλημα Κύπελλο Συνολικά Σεζόν Σύλλογος  Πρωτάθλημα Εμφανίσεις  Γκολ Εμφανίσεις  Γκολ Εμφανίσεις  Γκολ Ισπανία Πρωτάθλημα Κύπελλο Συνολικά1984-85 Ρεάλ Μαδρίτης Πριμέρα Ντιβιζιόν 262824371985–86317504891986–87445605851987–8835147150191988–89361310251151989–903786046101990–913684146101991–9238116354161992–93 3796151131993–9437114147141994–95132001821995–9633611428 Μεξικό Πρωτάθλημα Κύπελλο Συνολικά1996 Κλουμπ Σελέγια Πρωτάθλημα Μεξικού 1761997173 Συνολικά Ισπανία 403966312554128 Μεξικό349 Συνολικό Καριέρας437105

Παραπομπές

Πηγές
 contra.gr Βιογραφικά στοιχεία 
 sport24.gr Βιογραφικό Υλικό 
 redplanet.gr Η Ανακοίνωσή του στον ΟΣΦΠ
 woop.gr Η «διαδρομή» του Μίτσελ
 calcio.gr

Εξωτερικοί σύνδεσμοι

 Προφίλ Μίτσελ national-football-teams.com 
 Προφίλ Μίτσελ, fifa.com 

Κατηγορία:Ισπανοί ποδοσφαιριστές
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Πριμέρα Ντιβιζιόν
Κατηγορία:Προπονητές ποδοσφαίρου Ράγιο Βαγιεκάνο
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Προπονητές ποδοσφαίρου Χετάφε ΚΦ
Κατηγορία:Ποδοσφαιριστές Κλουμπ Σελάγια
Κατηγορία:Προπονητές ποδοσφαίρου Ρεάλ Μαδρίτης Καστίγια
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Ολιμπίκ Μαρσέιγ
Κατηγορία:Προπονητές ποδοσφαίρου Μάλαγα ΚΦ
Κατηγορία:Προπονητές Πριμέρα Ντιβιζιόν
Κατηγορία:Ξένοι προπονητές ποδοσφαίρου στην Ελλάδα
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ